РЕШЕНИЕ EUPT/1/2008 НА КОМИТЕТА ПО ПОЛИТИКА И СИГУРНОСТ
от 6 юни 2008 година
за изменение на Решение EUPT/2/2007 относно назначаването на ръководител на Екипа по планиране на ЕС (EUPT Косово)
(2008/545/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за създаване на Европейския съюз, и по-специално член 25, трета алинея от него,
като взе предвид Съвместно действие 2006/304/ОВППС на Съвета от 10 април 2006 г. за създаване на Екип по планиране на ЕС (EUPT Косово) във връзка с евентуалната операция за управление на криза в областта на правовата държава и други възможни сфери в Косово (1), и по-специално член 6 от него,
като взе предвид Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX КОСОВО, и по-специално член 4, параграф 3 и член 5, параграф 2 от него (2),
като има предвид, че:
(1)
С Решение EUPT/2/2007 (3) Комитетът по политика и сигурност (КПС) взе решение да назначи г-н Roy REEVE за ръководител на Екипа по планиране на ЕС (EUPT Косово) във връзка с евентуалната операция за управлението на кризи в областта на правовата държава и други възможни сфери в Косово, считано от 1 януари 2008 г.
(2)
Член 6 от Съвместно действие 2006/304/ОВППС предвижда Съветът да упълномощи КПС да вземе необходимите решения в съответствие с член 25 от Договора, включително решение за назначаване, по предложение на генералния секретар/върховен представител, на ръководител на Екипа по планиране на ЕС (EUPT Косово),
РЕШИ:
Член единствен
В член 2 от Решение EUPT/2/2007 на Комитета по политика и сигурност втората алинея се заличава.
Съставено в Брюксел на 6 юни 2008 година.